РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/218-15

15. мај 2015. године

Б е о г р а д

З А П И С Н И К

110. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 15. МАЈА 2015. ГОДИНЕ

 Седница је почела у 10,10 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Бранка Јанковић, Драган Николић, Биљана Пантић Пиља, Драган Половина, Тања Томашевић Дамњановић, Светислав Вукмирица, Жарко Мићин, Жарко Обрадовић, Неђо Јовановић, Петар Петровић и Балинт Пастор.

 Седници нису присуствовали чланови Одбора: Верољуб Арсић, проф. др Јанко Веселиновић, Мирко Чикириз, Весна Бесаровић и Весна Мартиновић, као ни њихови заменици.

 На предлог председника Одбора, већином гласова (са 11 гласова за, један није гласао ) је усвојен следећи

Д н е в н и р е д:

 - Усвајање записника 109. седнице Одбора;

 1. Разматрање амандмана на Предлог закона о изменама и допунама Закона о правној заштити индустријског дизајна, који је поднела Влада.

 Пре почетка одлучивања о тачкама дневног реда, Одбор је већином гласова усвојио записник 109 седнице Одбора (са 11 гласова за, један није гласао).

 Тачка дневног реда. Разматрање амандмана на Предлог закона о изменама и допунама Закона о правној заштити индустријског дизајна, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о изменама и допунама Закона о правној заштити индустријског дизајна и сматра да су у складу са Уставом и правним системом Републике Србије амандмани:

- на члан 7. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;

- на члан 7. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Александар Сенић, Бранка Каравидић, Горан Бодановић, Слободан Хомен, Иван Карић и Благоје Брадић;

- на члан 7. који су заједно поднели народни посланици Александра Јерков, Борислав Стефановић, Драган Шутановац, Гордана Чомић, Дејан Николић, Балша Божовић, Иван Јовановић и Горан Ћирић;

- на члан 9. који је поднео Одбор за образовање, науку, технолошки развој и информатичко друштво;

- на члан 26. који је поднео Одбор за образовање, науку, технолошки развој и информатичко друштво;

- на члан 31. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Александар Сенић, Бранка Каравидић, Горан Бодановић, Слободан Хомен, Иван Карић и Благоје Брадић;

- на члан 31. који је поднео Одбор за образовање, науку, технолошки развој и информатичко друштво;

- на члан 49. који је поднео Одбор за образовање, науку, технолошки развој и информатичко друштво;

- на члан 51. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Александар Сенић, Бранка Каравидић, Горан Бодановић, Слободан Хомен, Иван Карић и Благоје Брадић.

 Одбор је одлуку донео једногласно (са 12 гласова за).

 За известиоца Одбора на седници Народне скупштине одређен је председник Одбора.

 Седница је завршена у 10,14 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић